Sɛnɛkɛla >
Siginikalan ye nɔ min Da CMDT ka marabolow 'kɔnɔ
CMDT tùn coronnen dòn gὲleyaw ‘kɔnɔ sani 1990 sànw ka Se. O gὲleyaw tùn sababu be Bɔ sὲnekelaw ka kodɔnbaliya la sὲne fὲere ni taabolo kuraw kan. CMDT ka fura sɔrɔlen fɔlɔ Kera kà cὲbɔ caman Tà baara la minnu be Yereke duguw fe kà T’a kà sὲne fὲere kuraw Dòn mɔgɔw ‘kɔrɔ. CMDT yere fe, o tùn be Ke sababu ye kà faamuya kuraw Lase sὲnekelaw ma. O la, i tùn be a ka lasigiden Ye dugu bee ‘kɔnɔ. I yere tùn be 2 ɲɔgɔn Sɔrɔ dugu dɔw ‘kɔnɔ minnu foroda ka ca.
O ʃi m’a To gὲleyaw Banna. Siginikalan Nàna bì kà sὲnekela caman Jo fὲerew la minkὲ, CMDT y’a Ye ko sὲnekelaw yere kàlanni de ɲɔgɔn te walasa u ka sὲne taafan kuraw Faamu joona. Siginikalan gintan tɔ̀ Bònyana kà T’a fe. Siginikalan-den nàlen Caya sa, CMDT Nàna dɔ Jigin kà Bɔ a yere doni na n’o ye lasigiden caman tàli ye baara la. Sani a k’a Ke lasigiden kelen dugu kelen ye blen, a ye dugu caman Kafo ɲɔgɔn kan kà lasigiden kelen Sìgi olu bee ‘tɔgɔ la.
Siginikalan-denw cayali Nàna ni senekela caman keli ye kà sene feere kuraw ɲedɔn berebere. Lasigiden sigikun tùn y’o gὲleya furakeli ye minkὲ, CMDT y’i doni Ke kɔɔrimugu ye dɔɔnin-dɔɔnin lasigidenw tàli la. A tɔ̀ Kera kà dɔnniyaw Di sὲnekelaw yere ma u kà baaraw Ke n’o fὲerew ye.
Dɔnniyaw ni fὲerew Dira sὲnekelaw ma u ka forow ‘kɔnɔ. Baara ni fὲereɲedɔn wàralen sa, feeresene ni balosene Nàna Yiriwa fo sὲnekelaw be sɔrɔba Ke sàn o sàn 1990 sànw waati la. Sὲne feere kɔrɔw blàli ni kà kuramanw Tà olu nɔ na, o y’a To forokenew Bònyana kà sɔrɔ tɔ̀ Wàra.
Gafe min tɔgɔ ye Evolution culture cotonnière au Mali de 1960 à nos jours”, an y’a Kàlan o ‘kɔnɔ ko 1996-97 sàn na, ko kɔɔri tɔni 430.074 Sɔrɔla CMDT fe taari 397 201 ‘kɔnɔ. Kɔɔri tɔni 593 126 Sɔrɔ la fana taari 515 943 ‘kɔnɔ 2003-04 sàn na CMDT fe.
N’an ye 1996-97 sàn sɔrɔ ni sàn tan (10) ta Sanga ɲɔgɔn ma min Temena, (1986-87 sàn), an b’a Ye ko belebele Fàrala sɔrɔ kan 1996-97 sàn na. CMDT tùn ye tɔni 194 763 de Ke taari 145 747 de ‘kɔnɔ kɔɔri la 1986-87 sàn na. An ‘ɲe b’a la sa ko 1996-97 sàn ye 1986-87 sàn Dàn ʃyen caman.
O sababu fɔlɔ be Bɔ sὲne fὲerew ɲedɔnni na sὲnekela fànba fe. 90 sànw kɔnɔna na kà sago 80 sànw ta kan. O fὲerew dun sɔrɔli teliya Bɔra kàlan keli bamanankan na fe. Ko were ‘don be sɔrɔ jiidili la jaati nka fὲerew dili sὲnekelaw yere ma o y’a fànba ye.
Fὲerew laseli sὲnekelaw ma o de y’a To sàn o sàn dɔ tùn be Fàra forokenew bònya kan walasa sɔrɔta be Caya. Foro nɔgɔdon fὲere ɲedɔnni de tùn b’a To sɔrɔ keta foro kelen ‘kɔnɔ o be Bugun. Kɔɔri furake-cogo bee ɲedɔnni ‘sèn b’a la.
Blàdon : 2016-06-06 Yɛlɛmako laban : 2017-01-08
dyu_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn